ಗುಡಿಸಲಿನಲ್ಲಿ ವಾಸವಾಗಿದ್ದ ವಯೋವೃದ್ಧನಿಗೆ ಬೆಡ್‍ಶೀಟ್ ನೀಡಿ ಮಾನವೀಯತೆ ಮೆರೆದ ಯುವಕ

ಬೀದರ್: ಕೊರೆಯುವ ಚಳಿಗೆ ಗಡಗಡ ನಡುಗುತ್ತಿದ್ದ ವಯೋವೃದ್ಧನಿಗೆ ಬೆಡ್‍ಶೀಟ್ ನೀಡಿ ಯುವಕನೊಬ್ಬ ಮಾನವೀಯತೆ ಮೆರೆದಿದ್ದಾರೆ.

ಬೀದರ್ ಜಿಲ್ಲೆಯಲ್ಲಿ ಸದ್ಯ 9 ಡಿಗ್ರಿ ಸೆಲ್ಸಿಯಸ್ ತಾಪಮಾನವಿದ್ದು, ಜಿಲ್ಲೆಯ ಜನ ಕೊರೆಯುವ ಚಳಿಗೆ ಹೈರಾಣಾಗಿ ಹೋಗಿದ್ದಾರೆ. ಬೀದರ್ ಜಿಲ್ಲೆಯ ಬಸವಕಲ್ಯಾಣ ತಾಲೂಕಿನ ಗುಣತೊರವಾಡಿ ಗ್ರಾಮದ ಪುಟ್ಟ ಗುಡಿಸಲಿನಲ್ಲಿ ವಾಸವಾಗಿದ್ದ ವಯೋವೃದ್ಧ ಸ್ಥಿತಿ ನೋಡಿ ಶಂಕರ್ ಎಂಬವರು ಬೆಡ್‍ಶೀಟ್ ಹಂಚಿದ್ದಾರೆ.

ವಯೋವೃದ್ಧನಿಗೆ ಈಗಾಗಲೇ ಸ್ಟ್ರೋಕ್ ಹೊಡೆದಿದ್ದು, ಅವರನ್ನು ನೋಡಿಕೊಳ್ಳಲ್ಲಿ ಮನೆಯಲ್ಲಿ ಯಾರು ಇಲ್ಲ. ಅಲ್ಲದೆ ಕೊರೆಯುವ ಚಳಿಗೆ ವಯೋವೃದ್ಧ ತತ್ತರಿಸಿ ಹೋಗಿದ್ದರು. ಇದನ್ನು ಕಂಡ ಯುವಕ ಬೆಡ್‍ಶೀಟ್ ನೀಡಿ ಮಾನವೀಯತೆ ಮೆರೆದಿದ್ದಾರೆ.

ಈ ಬಗ್ಗೆ ಪ್ರತಿಕ್ರಿಯಿಸಿದ ಶಂಕರ್, ಈ ವಯೋವೃದ್ಧನಿಗೆ ಯಾರು ಇಲ್ಲ. ಹೀಗಾಗಿ ನಾನು ಈ ಪುಟ್ಟ ಸಹಾಯ ಮಾಡಿದ್ದೇನೆ ಎಂದು ಯುವಕ ಶಂಕರ್ ತಿಳಿಸಿದ್ದಾರೆ.